ΓΡΑΠΤΗ ΕΡΩΤΗΣΗ P-3276/98

υποβολή: Terence Wynn (PSE) προς την Επιτροπή

(22 Οκτωβρίου 1998)

Θέμα: Τέλη υγειονομικών ελέγχων και επιθεωρήσεων των κρεάτων

Δια των κανονισμών του 1998 για τα τέλη υγειονομικών ελέγχων και επιθεωρήσεων των κρεάτων εκτελούνται στη Μεγάλη Βρετανία οι διατάξεις σχετικά με τις υγειονομικές επιθεωρήσεις των κρεάτων της Οδηγίας 85/73/ΕΟΚ(1) του Συμβουλίου για τη χρηματοδότηση των υγειονομικών επιθεωρήσεων και ελέγχων που καλύπτονται από τις Οδηγίες 89/662/ΕΟΚ(2), 90/425/ΕΟΚ(3), 90/675/ΕΟΚ(4) και 91/496/ΕΟΚ(5) των οποίων τροποποιημένο και κωδικοποιημένο κείμενο επισυνάπτεται στην Οδηγία του Συμβουλίου 96/43/ΕΚ(6). Σύμφωνα με το άρθρο 1 της Οδηγίας του Συμβουλίου 85/73/ΕΟΚ προβλέπεται επίσης είσπραξη τέλους σε σχέση με τις υγειονομικές επιθεωρήσεις κατά τη σφαγή κατοικιδίων θηλαστικών και πτηνών για τα οποία δεν προσδιορίζεται σταθερό τέλος. Τα τέλη περιλαμβάνουν κάθε είδους παρακολούθηση της προστασίας των ζώων που σφάζονται με προορισμό την ανθρώπινη κατανάλωση στα σφαγεία των οποίων η διαχείριση εμπίπτει στους κανονισμούς περί προστασίας των ζώων 1995 (σφαγή ή θανάτωση) (S.I 1995/731).

1. Μπορεί η Επιτροπή να παράσχει λεπτομερή στοιχεία για τα ανωτέρω τέλη σ' όλα τα κράτη μέλη;

2. Μπορεί η Επιτροπή να επιβεβαιώσει ότι όλα τα κράτη μέλη εφαρμόζουν τις ανωτέρω οδηγίες;

3. Μπορεί η Επιτροπή να ορίσει τα χαρακτηριστικά του όρου "κτηνιατρικός" όπως εμφαίνεται στην οδηγία;

Απάντηση του κ. Fischler εξ ονόματος της Επιτροπής

(8 Δεκεμβρίου 1998)

1. Η οδηγία του Συμβουλίου 85/73/ΕΟΚ της 29ης Ιανουαρίου 1985 σχετικά με τη χρηματοδότηση των επιθεωρήσεων και υγειονομικών ελέγχων των νωπών κρεάτων και των πουλερικών θέσπιζε την αρχή της είσπραξης ενός τέλους κατά τη σφαγή των κατοικίδιων ζώων. Η Απόφαση 88/408/ΕΟΚ του Συμβουλίου της 15ης Ιουνίου 1988 για τα επίπεδα του τέλους που πρέπει να εισπράττεται στο πλαίσιο των επιθεωρήσεων και υγειονομικών ελέγχων των νωπών κρεάτων(7) εναρμόνισε τον τομέα αυτό. Καθορίζει το τέλος που πρέπει να εισπραχθεί από τα κράτη μέλη στο πλαίσιο των επιθεωρήσεων και των υγειονομικών ελέγχων των νωπών κρεάτων που προβλέπονται από τις οδηγίες 64/433/ΕΟΚ(8), 71/118/ΕΟΚ(9), 85/358/ΕΟΚ(10) και 86/469/ΕΟΚ(11).

2. Ωστόσο, σύμφωνα με ορισμένες πληροφορίες η Επιτροπή διαπίστωσε ότι η εφαρμογή της απόφασης φαινόταν προβληματική και μη ικανή να επιτύχει τον στόχο εναρμόνισης του τομέα. Ως εκ τούτου, η Επιτροπή ξεκίνησε, τον Μάρτιο του 1992, έρευνα σε όλα τα κράτη μέλη, η οποία επικεντρώνεται στην εξέταση ορισμένων εγγράφων που διαβίβασαν τα τελευταία, που αποσκοπεί να επαληθεύσει την ορθή εφαρμογή της εν λόγω απόφασης. Η έρευνα αυτή θα είναι η αφορμή για την κίνηση των διαδικασιών παράβασης κατά των κρατών μελών, και ορισμένες από αυτές τις διαδικασίες βασίζονται στις συγκεκριμένες παραβάσεις, ενώ, άλλες σε θέματα αρχής. Το 1993, το Συμβούλιο εξέδωσε την οδηγία 93/118/ΕΟΚ της 31ης Δεκεμβρίου 1993 για τροποποίηση της οδηγίας 85/73/ΕΟΚ για τη χρηματοδότηση των επιθεωρήσεων και υγειονομικών ελέγχων των νωπών κρεάτων και των κρεάτων των πουλερικών(12) και για την κατάργηση της οδηγίας 88/308/ΕΟΚ. Ωστόσο, η νέα οδηγία συμπεριελάμβανε, στο κεφάλαιο 1 του παραρτήματος της, το περιεχόμενο της απόφασης 88/408/ΕΟΚ, γεγονός που επέτρεψε στην Επιτροπή να συνεχίσει τις τρέχουσες διαδικασίες παράβασης.

Η Επιτροπή επιθυμεί να υπογραμμίσει δύο σημαντικά σημεία στο Αξιότιμο Μέλος του Ευρωπαϊκού Κοινοβουλίου: το πρώτο αναφέρεται στην εξελικτική εναρμόνιση της είσπραξης των υγειονομικών τελών. Πράγματι, τα τέλη που πρέπει να εισπραχθούν κατά την επιθεώρηση και τον έλεγχο των νωπών κρεάτων και των κρεάτων των πουλερικών καθορίστηκαν με την απόφαση 88/408/ΕΟΚ και συμπεριλήφθηκαν στο κεφάλαιο Ι του παραρτήματος της οδηγίας 93/118/ΕΟΚ που προσθέτει στο κεφάλαιο ΙΙ του εν λόγω παραρτήματος ένα τέλος που πρέπει να εισπραχθεί κατά την εισαγωγή αυτών των κρεάτων.

Στη συνέχεια, το Συμβούλιο εξέδωσε την οδηγία 96/43/ΕΟΚ της 26ης Ιουνίου 1996 που τροποποιεί για μια νέα φορά την οδηγία 85/73/ΕΟΚ προσθέτοντας, στις δύο πτυχές που ήδη καλύπτονται, υγειονομικά τέλη στο πλαίσιο της επιθεώρησης και των ελέγχων των προϊόντων της αλιείας και των ζώντων ζώων. Ως εκ τούτου, τα τέλη που αναφέρονται από το Αξιότιμο Μέλος του Κοινοβουλίου υπάγονται σάυτά που καθορίστηκαν με την απόφαση 88/408/ΕΟΚ που αποτελεί το αντικείμενο της έρευνας της Επιτροπής. Το δεύτερο σημείο έχει σχέση με την εφαρμογή από τα κράτη μέλη των υγειονομικών τελών σφαγής. Στο τέλος της έρευνας και των διαδικασιών παράβασης που κινήθηκαν από την Επιτροπή για την εφαρμογή της απόφασης 88/408/ΕΟΚ, τα δώδεκα κράτη μέλη της εποχής εκείνης εφάρμοζαν την εν λόγω απόφαση όπως είναι διατυπωμένη στο κεφάλαιο Ι του παραρτήματος της οδηγίας 93/118/ΕΟΚ, πραγματοποιώντας τις απαιτούμενες επιθεωρήσεις και εισέπρατταν τέλη, είτε κατάποκοπή, όπως καθορίζονται στην εν λόγω οδηγία, είτε λαμβάνοντας υπόψη το πραγματικό κόστος ως επιτρεπόμενο από την εν λόγω οδηγία. Στα νέα κράτη μέλη υφίστανται νέα προβλήματα, τα οποία βρίσκονται στο στάδιο της επίλυσής τους.

3. Ο όρος "κτηνιατρικός" που συνδέεται με μια ειδικότητα εμφανίζεται μία μόνο φορά στο κείμενο της οδηγίας 85/73/ΕΟΚ όπως τροποποιήθηκε με την οδηγία 96/43/ΕΟΚ του Συμβουλίου στην εισαγωγική πρόταση του σημείου 5 του κεφαλαίου Ι του παραρτήματος Α). Στην περίπτωση αυτή, ο όρος "υγειονομικός" χρησιμοποιείται για να γίνει ο διαχωρισμός μεταξύ των διαφόρων υπαλλήλων που καλούνται να πραγματοποιήσουν τους ελέγχους σε ορισμένα σφαγεία και εργαστήρια κοπής κρεάτων.

(1) ΕΕ L 32 της 5.2.1985, σελ. 14.

(2) ΕΕ L 395 της 30.12.1989, σελ. 13.

(3) ΕΕ L 224 της 18.8.1990, σελ. 29.

(4) ΕΕ L 373 της 31.12.1990, σελ. 1.

(5) ΕΕ L 268 της 24.9.1991, σελ. 56.

(6) ΕΕ L 162 της 1.7.1996, σελ. 1.

(7) ΕΕ L 194 της 22.7.1988.

(8) ΕΕ L 121 της 29.7.1964.

(9) ΕΕ L 55 της 8.3.1971.

(10) ΕΕ L 191 της 23.7.1985.

(11) ΕΕ L 275 της 26.9.1986.

(12) ΕΕ L 340 της 31.12.1993.